**COMUNICAT**

Privind condițiile pentru acordarea ajutorului pentru încălzirea locuinței în sezonul rece noiembrie 2021-martie 2022 și a suplimentului pentru energie

Acordarea ajutorului pentru încălzirea locuinței în sezonul rece noiembrie 2021-martie 2022 și a suplimentului de energie se face în conformitate cu prevederile Legii nr.226/16.09.2021 și a HG nr.1073/04.10.2021.

Pot beneficia de ajutor pentru încălzirea locuinței familiile și persoanele singure cu domiciliul sau reședința în orașul Petrila, doar pentru locuința de domiciliu sau, după caz, de reședință, care nu dețin bunuri care să excludă de la acordarea ajutorului (Anexa nr. 4) și al căror venit net este :

* până la 1386 lei/membru de familie
* până la 2053 lei în cazul persoanelor singure

Suplimentul pentru energie se acordă lunar, pe tot parcursul anului, cumulat, în funcție de sursele de furnizare a energiei utilizate:

* energie electrică – 30 lei/lună
* gaze naturale – 10 lei/lună
* combustibilili solizi – 20lei/lună

În situația în care singura sursă de energie utilizată este energia electrică, cuantumului suplimentului este de 70 lei/lună.

**Baremele de venit** mediu net lunar până la care se acordă ajutorul pentru încălzirea locuinței și a suplimentului pentru energie sunt prevazute în **Anexa nr.1**.

Ajutorul pentru încălzirea locuinței se acordă în baza **cererii**-declarație pe propria răspundere la care se anexeaza actele doveditoare cuprinse în **Anexa nr.2**.

**Bunurile care duc la excluderea** ajutorului pentru încălzirea locuinței sunt prevăzute de **Anexa nr. 4** (aceeași cu Anexa 4 din HG nr. 20/2011).

Formularele de cerere și informațiile specifice privind acordarea ajutoarelor pentru încălzirea locuinței pot fi obținute de la sediul Direcției de Asistență Socială din Petrila, str. 8 Martie, bl.33, parter, începând cu data de 18.10.2021.